KOMISIJOS REGLAMENTAS (EB) Nr. 1123/2004
2004 m. birželio 17 d.
2003-2004 prekybos metams nustatantis faktinę nevalytos medvilnės gamybą ir su ja susijusį orientacinės kainos sumažinimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Graikijos stojimo aktą, ypač į jo 4 protokolą dėl medvilnės (1),
atsižvelgdama į 2001 m. gegužės 22 d. Tarybos reglamentą (EB) Nr. 1051/2001 dėl pagalbos už medvilnės produkciją (2), ypač į jo 19 straipsnio 2 dalies trečią įtrauką,
kadangi:
(1)
2001 m. rugpjūčio 2 d. Komisijos reglamento (EB) Nr. 1591/2001, nustatančio išsamias pagalbos schemos medvilnės sektoriui taikymo taisykles (3), 16 straipsnio 2 dalies pirmoje pastraipoje numatoma, kad faktinė einamųjų prekybos metų produkcija yra nustatoma iki tų prekybos metų birželio 15 d.
(2)
Reglamento (EB) Nr. 1051/2001 19 straipsnio 2 dalies trečioje įtraukoje numatoma, kad faktinė produkcija nustatoma, ypač atsižvelgiant į kiekius, kuriems buvo prašoma pagalbos.
(3)
Reglamento (EB) Nr. 1591/2001 16 straipsnio 2 dalies antroje pastraipoje yra patikslinamos sąlygos, pagal kurias pagamintos nevalytos medvilnės kiekis turi būti apskaičiuojamas kaip faktinė produkcija.
(4)
Remdamosi pluošto derlingumu kaip kokybės kriterijumi Graikijos valdžios institucijos pripažino, kad 1 006 248 tonų nevalytos medvilnės atitinka reikalavimus pagalbai gauti.
(5)
1 019 tonų nevalytos medvilnės kiekis, kurio 2004 m. gegužės 15 d. Graikijos valdžios institucijos nepripažino tinkamu gauti pagalbą, susideda pagal tų institucijų pateiktą informaciją iš 335,7 tonos, nurinktos iš 137,4 hektarų pagal Reglamento (EB) Nr. 1591/2001 9 straipsnį nedeklaruoto ploto, 291,7 tonos, dėl kurių buvo nesilaikoma nacionalinės nuostatos dėl ploto sumažinimo, nustatytos Reglamento (EB) Nr. 1051/2001 17 straipsnio 3 dalyje, ir 391,6 tonos medvilnės, kuri pagal šio reglamento 15 straipsnio 1 dalį nėra atitinkamos ir geros prekinės kokybės produktas.
(6)
Todėl 1 006 248 tonų kiekis turi būti laikomas 2003-2004 prekybos metų faktine Graikijos nevalytos medvilnės produkcija.
(7)
Remdamosi pluošto derlingumu kaip kokybės kriterijumi Ispanijos valdžios institucijos pripažino, kad 305 394 tonų nevalytos medvilnės atitinka reikalavimus pagalbai gauti.
(8)
834 tonų nevalytos medvilnės kiekis, kurio 2004 m. gegužės 15 d. Ispanijos valdžios institucijos nepripažino kaip tinkamo gauti pagalbą, susideda pagal tų institucijų pateiktą informaciją iš 779 tonų, dėl kurių buvo nesilaikoma nacionalinių nuostatų dėl ploto sumažinimo, numatytos Reglamento (EB) Nr. 1051/2001 17 straipsnio 3 dalyje, 56 tonų medvilnės, kuri pagal šio reglamento 15 straipsnio 1 dalį nėra atitinkamos ir geros prekinės kokybės produktas ir 22 tonų, dėl to kad jų atžvilgiu nebuvo laikomasi šio reglamento 11 straipsnyje numatytų sutarties sąlygų.
(9)
22 tonų nevalytos medvilnės neįtraukimas į faktinę produkciją, dėl to kad ji neatitinka su sutartimis susijusių sąlygų, yra nepagrįstas. Be to, šis kiekis atitinka Reglamento (EB) Nr. 1591/2001 16 straipsnio 3 dalies antroje pastraipoje numatytus kriterijus ir todėl turi būti pridėtas prie 305 394 tonų kiekio.
(10)
Todėl, atsižvelgiant į kokybės kriterijus, nustatomus pagal pluošto derlingumą, 305 417 tonų kiekis turi būti laikomas 2003-2004 prekybos metų faktine Ispanijos nevalytos medvilnės produkcija.
(11)
Remdamosi pluošto derlingumu kaip kokybės kriterijumi Ispanijos valdžios institucijos pripažino, kad 632 tonų nevalytos medvilnės, kurios kilmės vieta yra medvilne apsėti plotai Portugalijoje, atitinka reikalavimus pagalbai gauti. Šis kiekis atitinka Reglamento (EB) Nr. 1591/2001 16 straipsnio 3 dalies antroje pastraipoje numatytus kriterijus ir todėl turi būti laikomas 2003-2004 prekybos metų faktine Portugalijos nevalytos medvilnės produkcija.
(12)
Reglamento (EB) Nr. 1051/2001 7 straipsnio 2 dalyje numatyta, kad tuo atveju, kai Ispanijai ir Graikijai nustatyta faktinės produkcijos suma viršija 1 031 000 tonų, šio reglamento 3 straipsnio 1 dalyje numatyta orientacinė kaina yra sumažinama visoje valstybėje narėje, kurioje faktinė produkcija viršija garantuojamąjį nacionalinį kiekį.
(13)
2003-2004 prekybos metais Ispanijoje ir Graikijoje buvo viršytas garantuojamasis nacionalinis kiekis. Ispanijai ir Graikijai orientacinės kainos sumažinimas turi būti nustatytas pagal jų atitinkamo garantuojamojo nacionalinio kiekio viršijimo procentinį dydį.
(14)
Pagal Reglamento (EB) Nr. 1051/2001 7 straipsnio 4 dalies pirmą pastraipą orientacinės kainos sumažinimas kiekvienai iš šių valstybių narių turi būti lygus 50 % jų garantuojamojo nacionalinio kiekio viršijimo procentinio dydžio.
(15)
Šiame reglamente nustatytos priemonės atitinka Natūralaus pluošto valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2003-2004 m. prekybos metams faktinė nevalytos medvilnės gamyba yra nustatoma taip:
-
1 006 248 tonos Graikijai,
-
305 417 tonų Ispanijai,
-
632 tonos Portugalijai.
2. 2003-2004 prekybos metams sumažintos orientacinės kainos dydis nustatomas taip:
-
15,201 eurų už 100 kg nevalytos medvilnės Graikijai,
-
12,012 eurų už 100 kg nevalytos medvilnės Ispanijai,
-
0 eurų už 100 kg nevalytos medvilnės Portugalijai.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 17 d.